*Pirs* (priekšplānā) pie Zvezda moduļa
***Pirs*** (krievu: *Пирс* — 'muliņš'), artikula numurs *240ГК N 1л*, bija Starptautiskās kosmiskās stacijas (SKS) krievu segmenta slūžu kamera un saslēgšanās nodalījums (sākotnējais nosaukums ***SO-1***, krievu: *Стыковочный отсек*). Modulis tika palaists 2001. gada septembrī, un bija pievienots pie *Zvezda* moduļa. 

Pie tā varēja pieslēgties kosmosa kuģi *Sojuz* un *Progress*. Pamatfunkcija modulim bija kalpot kā slūžu kamerai, no kuras kosmonauti veica iziešanu kosmosā *Orlan* skafandros. Tas arī nodrošina pietiekamu attālumu no stacijas bāzes moduļa kosmosa kuģu tuvošanās un saslēgšanās operācijās. Sākotnējā stacijas projektā bija paredzēts analoģisks otrs saslēgšanās nodalījums *SO-2*, bet 2001. gada pārplānošanas tas tika atcelts. Bez *Pirs* SKS amerikāņu segmentā ir otra slūžu kamera *Quest*. Modulis tika izgatavots Krievijas korporācijā *RKK Energija*

Uzbūve
------

*Pirs* tika konstruēts, maksimāli izmantojot transportkuģa *Progress M* konstrukciju. Kravas un degvielas nodalījumu vietā tam ir slūžu kamera. Dzinēju un iekārtu nodalījums, kas bija identisks *Progress* nodalījumam, tika izmantots tikai, lai nogādātu moduli uz SKS; pēc tam tas tika atvienots un novadīts no orbītas. Moduļa masa bija 2882 kg (kopā ar atvesto kravu — 3676 kg), garums 4,1 m (kopā ar saslēgšanās mezgliem — 4,9 m), diametrs 2,6 m, hermētiskās telpas tilpums 13 m³. Kopā ar *Progress* dzinēju nodalījumu tā masa bija 7130 kg, garums 6,4 m. Tā kā izgatavotā moduļa diametrs bija pārāk liels, lai tas ietilptu zem *Progress* transportēšanas raķetes (*Sojuz-U*) plūsmvirža, tad daļa siltumizolācijas netika uzlikta, bet sarullēta atradās līdzās; pirmajā iziešanā kosmonauti to uzlika.

*Pirs* modulis bija apgādāts ar diviem saslēgšanās mezgliem: vienu aktīvo un vienu pasīvo. Tam bija arī divas izejas lūkas 1000 mm diametrā, katrā lūkā bija iluminators 228 mm diametrā. Lūkas bija veramas uz iekšu, kas samazināja nodalījuma derīgo telpu, toties nodrošina hermētiskumu iekšējā spiediena dēļ. Moduļa ārpusē bija vietas diviem kravas celtņiem, kuri tika uzmontēti vēlāk. *Pirs* bija degvielas vadi un savienojumi, kā arī cita aparatūra, kas ļāva pārsūknēt degvielu no transportkuģa uz stacijas degvielas tvertnēm. Moduļa iekšienē bija iekārtas termoregulēšanai, sakariem, vadībai, slūžu kameras darbības nodrošināšanai, u.c. *Pirs* nodrošinājaa vienlaicīgu iziešanu kosmosā diviem kosmonautiem.

Starptautiskajā kosmiskajā stacijā
----------------------------------

2001. gada 14. septembrī no Baikonuras kosmodroma tika palaista nesējraķete *Sojuz-U* ar *Progress M-SO-1* (*Прогресс М-СО-1*), kura derīgā krava bija *Pirs* modulis.

2001. gada 16. septembrī *Progress M-SO-1* saslēdzās ar SKS pie *Zvezda* moduļa.

2001. gada 26. septembrī 15:36 UTC *Progress M-SO-1* dzinēju un aparatūras nodalījums atdalījās no *Pirs*. Atdalīšanās notika, izmantojot piropatronas. Vēlāk 23:30 *UTC* kuģis tika novadīts no orbītas un sadega atmosfēras blīvajos slāņos. *Pirs* palika pievienots pie Zvezda moduļa.

Lai atbrīvotu vietu jaunajam Krievijas modulim *Nauka*, bija plānots *Pirs* atvienot un novadīt no orbītas. To veica ar kravas kuģi *Progress MS-16*. 2021. gada 26. jūlijā 10:55 *UTC* *Pirs* tika atvienots no SKS, *Progress MS-16* paliekot savienotam ar *Pirs*. Abi aparāti iegāja Zemes atmosfērā un sadega. Nesadegušās daļas aptuveni 14:51 *UTC* iekrita Klusā okeāna dienvidu daļā.

Ārējās saites
-------------

* Запущен стыковочный модуль "Пирс" 21.09.2001 Русский Переплет
* Стыковочный отсек "Пирс" /Россия/[novecojusi saite] 08.03.2006
* Pirs Docking Compartment

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Starptautiskās kosmosa stacijas komponenti |
| --- |
|  |
| Lielākiekomponentiorbītā | 
* *Zarja* (FGB)
* *Zvezda* (SM)
* *Unity* (Node 1)
* *Harmony* (Node 2)
* *Tranquility* (Node 3)
* *Destiny*
* *Columbus*
* *Kibō* (PM, ELM-PS, EF)
* *Quest*
* *Rassvet* (MIM-1)
* *Poisk* (MIM-2)
* *Cupola*
* *Leonardo* (PMM)
* Integrētā kopnes struktūra (ITS)
* *Nauka* (MLM-U)
* *Pričal*

* *Darbību beiguši*: *Pirs* (SO1)

 |  |
|  |
| Citas iekārtasorbītā | 
* *Canadarm2* (MSS)
* *Dextre* (SPDM)
* *Kibo* manipulators
* OBSS
* *External Stowage Platforms* (ESPs)
* *ExPRESS Logistics Carriers* (ELC)
* *Pressurized Mating Adapters* 1, 2, 3 (PMA)
* *Alpha Magnetic Spectrometer*
* *European Robotic Arm* (ERA)
* *Bishop*

 |
|  |
| Periodiski | 
* Daudzuzdevumu loģistikas moduļi (MPLM)
* *Kibo* (ELM-ES)

 |
|  |
| Transportkuģi | 
* *Pagātnē*: Space Shuttle
* Automated Transfer Vehicle (ATV)

* *Pašlaik*: Sojuz
* Progress
* H-II Transfer Vehicle (HTV)
* Dragon
* Cygnus

 |
|  |
| Pamatekspedīcijas |

 |